**You may use the template below to notify parents/guardians of their student’s participation in the Spring 2020 computer-based FSA assessment administration. Please customize this letter, as applicable, by modifying the red fields and placing the letter on school or district letterhead prior to sending. You may also use this language to post to your school or district website or distribute to parents/guardians via email.**

Chè Paran/Gadyen,

Bi lèt sa a se pou enfòme w elèv ou a pral pran sou òdinatè “Florida Standards Assessments (FSA)” (Evalyasyon Estanda Florid) [“Grade 7, 8, 9, 10 or Retake” (7èm, 8èm, 9èm, 10èm Ane Eskolè oubyen Repriz)] [“ELA Writing /ELA Reading/Mathematics” (Redaksyon ELA Lekti /Matematik ELA)] e/oubyen evalyasyon [“Algebra 1/Geometry End-of-Course (EOC)” (Fen Kou Aljèb 1/Jewometri)], nan dat [administration day(s)/date(s)].

Elèv ou a [ap gen/te gen] yon opòtinite pou patisipe nan yon egzamen pratik pou l vin abitye avèk platfòm egzamen ki baze sou òdinatè a, kalite kesyon ak fòma repons l ap gen pou l wè pandan evalyasyon FSA yo. Si oumenm oubyen elèv ou a ta renmen revize egzamen pratik sou òdinatè a lakay, egzamen pratik ak repons yo disponib nan <http://www.FSAssessments.org/students-and-families/practice-tests/>.

Pou enfòmasyon konsènan longè sesyon egzamen pou tout evalyasyon FSA Prentan 2020 yo, silvouplè vizite Pòtal FSA a nan [www.FSAssessments.org](http://www.FSAssessments.org), klike sou senbòl “**Students and Families” (Elèv ak Fanmi)**, epi chwazi kat **“Frequently Asked Questions” (Kesyon Moun Poze Souvan)**,ansuit chwazi kesyon: “How long are the tests” (Ki longè egzamen yo)?

Silvouplè revize règ k ap suiv yo avèk elèv ou a anvan egzamen an:

* **Aparèy Elektwonik**—Yo pa pèmèt elèv sèvi avèk okenn aparèy elektwonik, ki gen ladan, men ki pa limite a, telefòn pòtab, telefòn “smart”, ak mont “smart”, nan kèlkeswa moman pandan egzamen an **oubyen** pandan poz (egz., ale nan twalèt), **menmlè yo fèmen aparèy yo oubyen elèv yo pa itilize yo.** Si yo jwenn elèv ou a avèk yon aparèy elektwonik, y ap anile egzamen li a.
* **Kalkilatris**––Yo pèmèt elèv Matematik 7èm ak 8èm Ane Eskolè itilize **kalkilatris yo apwouve sèlman pandan Sesyon 2 ak 3**. Pou evalyasyon EOC, **yo pèmèt itilizasyon kalkilatris yo apwouve sèlman pandan Sesyon 2 a.** Si elèv te gen kalkilatris nan men yo pandan Sesyon 1 an, yo ap anile egzamen yo a.
* **Deklarasyon Konpreyansyon sou Règleman Egzamen an**—Tout egzamen FSA yo gen ladan yon Deklarasyon Konpreyansyon sou Règleman Egzamen an ki di: “Mwen konprann règleman egzamen yo fèk li pou mwen yo. Si mwen pa suiv règleman sa yo, yo ka anile nòt mwen pou egzamen an.” Anvan yo bay egzamen an, moun ki ap administre egzamen an ap li règleman yo pou elèv yo, e elèv yo dwe fè konnen yo konprann règleman egzamen an nan siyen anba deklarasyon sou fèyè planifikasyon yo, feyè travay yo, oubyen katab travay yo.
* **Diskite Kontni Egzamen an Aprè Egzamen**—Dènye pòsyon règleman pou egzamen yo li pou elèv yo anvan yo siyen anba Deklarasyon Konpreyansyon Règleman pou Egzamen an di: “Akoz sekirite kontni tout evalyasyon atravè eta a, ou pa dwe diskite oubyen devwale detay konsènan kontni egzamen an (tankou atik egzamen, tèks ak kesyon yo) aprè egzamen an. Sa gen ladan nenpòt kalite kominikasyon elektwonik, tankou ‘‘texting’’ (voye tèks), lèt elektwonik, oubyen poste enfòmasyon sou Entènèt, pa egzanp, sou sit Entènèt tankou ‘Facebook,’ ‘Twitter,’ ‘Snapchat,’ oubyen ‘Instagram.’  Silvouplè asire w elèv ou a konprann, ‘‘diskite’’ kontni egzamen yo gen ladan nenpòt kalite kominikasyon elektwonik, tankou voye tèks, lèt elektwonik, poste enfòmasyon sou medya sosyal yo, oubyen pataje enfòmasyon sou Entènèt. **Menmlè elèv pa dwe pataje enfòmasyon sou kontni egzamen ki sekirize aprè egzamen, règ sa a pa fèt pou anpeche elèv diskite eksperyans yo fè nan egzamen yo avèk paran/fanmi yo.**
* **Travay Endepandan**—Elèv yo responsab pou fè pwòp travay yo pandan egzamen an e pou yo pwoteje repons yo pou lòt moun pa wè yo. Si yo jwenn elèv ap triche pandan egzamen, yo ap anile egzamen yo a. Anplis, “Florida Department of Education (FDOE)” (Depatman Edikasyon Florid) anplwaye yon konpayi sekirite egzamen, “Caveon Test Security” (Sekirite Egzamen Caveon), pou analize rezilta egzamen elèv yo pou detekte modèl repons ki parèt etranj tèlman yo sanble. Yo ap anile rezilta elèv nan yon lekòl yo jwenn avèk modèl repons ki ekstrèmman sanble.
* **Kite Kanpous la**— Si elèv ou a kòmanse yon sesyon egzamen e li kite kanpous la anvan li fini (egz., pou repa midi, yon randevou, maladi), yo **pap** kite l fini sesyon egzamen sa a. Si elèv ou a pa santi l byen jou egzamen an, li ka pi bon pou l tann e pran egzamen an nan yon jou ratrapaj. Silvouplè sonje pou w pa pran randevou nan jou egzamen yo.
* **Akomodasyon pou Egzamen**— Si elèv ou a gen yon “Individual Education Plan” (IEP) (Plan Edikasyon Endividyèl), yon Plan Seksyon 504, oubyen li se yon “English Language Learner (ELL)” (Moun ki Ap Aprann Anglè), silvouplè kontakte lekòl la pou diskite akomodasyon pou egzamen yo pral bay elèvou a.

Si w gen nenpòt kesyon ki gen rapò ak administrasyon egzamen sa a, ou ka kontakte [School Contact] nan [Contact Information].

Pou plis enfòmasyon konsènan pwogram FSA a, silvouplè vizite Pòtal FSA a nan [www.FSAssessments.org](http://www.FSAssessments.org).

Mèsi dèske w sipòte e ankouraje elèv ou a pou li fè maksimòm efò pandan administrasyon egzamen sa a.

Sensèman,

[Principal Name]